Document ID: 32005R0793

UREDBA KOMISIJE (ES) št. 793/2005
z dne 26. maja 2005
o odprtju posebnega stalnega javnega razpisa za poznejšo prodajo na notranjem trgu približno 7 783 ton neoluščenega riža, ki so ga dalj časa hranile grške intervencijske agencije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1) in zlasti člena 7(4) in (5) Uredbe,
ob upoštevanju naslednjega:
(1)
Uredba Komisije (EGS) št. 75/91 (2) je določila postopke in pogoje za prodajo neoluščenega riža iz zalog intervencijskih agencij.
(2)
Grška intervencijska agencija že dalj časa hrani neoluščeni riž. Na trgu Skupnosti bi bilo treba prodati približno 7 783 ton tega riža. Takšna prodaja se mora izvesti v skladu z Uredbo (EGS) št. 75/91.
(3)
Toda ob upoštevanju dolge dobe skladiščenja in zaradi tega poslabšanja kakovosti proizvoda je treba predvideti odstopanje od člena 5(1) Uredbe (EGS) št. 75/91 in določiti na podlagi njenih posebnih značilnosti najnižjo prodajno ceno za vsako zadevno serijo v skladu s členom 2(3)(d) Uredbe Komisije (EGS) št. 3597/90 z dne 12. decembra 1990 o računovodskih pravilih za intervencijske ukrepe, ki vključujejo odkup, skladiščenje in prodajo kmetijskih proizvodov s strani intervencijskih agencij (3).
(4)
Ob upoštevanju kakovosti in značilnosti riža, ponujenega v odkup, je treba sprejeti ukrepe, ki bodo omogočili ponudnikom, da ocenijo kakovost riža pred oddajo ponudb. Treba je tudi določiti, da ponudbe zajemajo celotno serijo.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
V pogojih, ki jih določa Uredba (EGS) št. 75/91, odpira grška intervencijska agencija posebni stalni javni razpis za poznejšo prodajo na notranjem trgu 7 783 ton neoluščenega riža, ki ga slednja hrani v svojih skladiščih.
Člen 2
Z odstopanjem od člena 5(1) Uredbe (ES) št. 75/91 so najnižje prodajne cene, ki jih je treba upoštevati, sledeče:
-
Serija 1
Cena 84,00 EUR/t približno 1 593 ton
Skladiščnik: Milloi Yiannitson Abee
Skladišče Kougioumgidou 5, GR-58100 Yannitsa - silos št. 4
-
Serija 2
Cena 50,00 EUR/t približno 1 553 ton
Skladiščnik: Milloi Yiannitson Abee
Skladišče Kougioumgidou 5, GR-58100 Yannitsa - silos št. 5
-
Serija 3
Cena 74,00 EUR/t približno 1 044 ton
Skladiščnik: Megas Alexandros Abexe
Skladišče Kougioumgidou 5, GR-58100 Yannitsa - silos št. 5
-
Serija 4
Cena 74,00 EUR/t približno 1 571 ton
Skladiščnik: Milloi Yiannitson Abee
Skladišče Kougioumgidou 5, GR-58100 Yannitsa - silos št. 7
-
Serija 5
Cena 74,00 EUR/t približno 790 ton
Skladiščnik: Milloi Yiannitson Abee
Skladišče Kougioumgidou 5, GR-58100 Yannitsa - silos št. 8
-
Serija 6
Cena 124,00 EUR/t približno 1 075 ton
Skladiščnik: Milloi Yiannitson Abee
Skladišče Kougioumgidou 5, GR-58100 Yannitsa - silos št. 9
Člen 3
1. Z odstopanjem od člena 3(2) Uredbe (EGS) št. 75/91 morajo ponudbe zajemati celotno serijo.
2. Z odstopanjem od člena 13(1) Uredbe (EGS) št. 75/91 se ponudbe sestavijo s sklicem na dejansko kakovost serije, na katero se nanašajo.
Člen 4
1. Obvestilo o javnem razpisu vsebuje približen opis značilnosti vsake serije riža za prodajo, ki so osnovane na zadnji opravljeni analizi.
2. Obvestilo o javnem razpisu omogoča ponudnikom, da izvedejo predhodno analizo o kakovosti riža, ki je namenjen za prodajo, in navaja kraj, kjer se blago skladišči. Analizo vzorca, vzetega iz skladišča, mora ponudnik opraviti, preden ponudnik predloži ponudbo.
3. Ob iznosu blaga iz skladišča se uspešni ponudnik ne more pritožiti nad kakovostjo in značilnostmi neoluščenega riža.
Člen 5
1. Rok za oddajo ponudb za prvi delni razpis je 7. junij do 12.00 (po atenskem času).
2. Rok za oddajo ponudb za kasnejši delni razpis je 21. julij do 12.00 (po atenskem času).
3. Ponudbe je treba predložiti grški intervencijski agenciji na naslov:
OPEKEPE
Acharnon Street 241
GR-10466 Atene
Tel. (30-210) 212 46 86 in 212 47 88
Faks (30-210) 212 47 91
Člen 6
Z odstopanjem od člena 19 Uredbe (EGS) št. 75/91 grška intervencijska agencija najkasneje v torek v tednu, ki sledi roku za oddajo ponudb, sporoči Komisiji po elektronski pošti prodane količine in povprečne cene različnih prodanih serij.
Člen 7
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. maja 2005

Labels: 3
18
17